NORAKSTS

|  |  |
| --- | --- |
| 26.03.2020. | Nr.4/14 |

**APBŪVES TIESĪBAS IEGŪŠANA UZ**

**NEKUSTAMĀ ĪPAŠUMA “PILS SALA”, JELGAVĀ DAĻU**

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saskaņā ar Jelgavas pilsētas attīstības programmas 2014.-2020.gadam (apstiprināta ar Jelgavas pilsētas domes 2018.gada 28.jūnija lēmumu Nr.8/2 “Jelgavas pilsētas attīstības programmas 2014.-2020.gadam aktualizētās sadaļas – investīciju plāna apstiprināšana”) Investīciju plānā iekļauto Jelgavas pilsētas plānoto integrēto teritoriju investīciju projekta “Pilssalas ielas degradētās teritorijas sakārtošana” ideju un izsludināto projektu konkursu darbības programmas “Izaugsme un nodarbinātība” 5.5.1.specifiskā atbalsta mērķa “Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” trešo projektu iesniegumu atlases kārtu “Ieguldījumi kultūras un dabas mantojuma attīstībai nacionālas nozīmes attīstības centru pašvaldībās”, projekta “Pilssalas ielas degradētās teritorijas sakārtošana” ietvaros uz citai personai piederošas zemes vienības “Pils sala”, Jelgavā paredzēts izbūvēt piebraucamo ceļu dabas lieguma “Lielupes palienes pļavas” teritorijai, kā arī autostāvlaukumu, informācijas stendu, sabiedriskās tualetes, zirgu barības novietni, sporta un atpūtas laukumus un to funkcionēšanai nepieciešamās inženierbūves. Saskaņā ar Zemgales rajona tiesas Jelgavas pilsētas zemesgrāmatas datiem zemes vienība “Pils salā”, Jelgavā reģistrēta uz Latvijas Republikas vārda Vides aizsardzības un reģionālās attīstības ministrijas personā. Saskaņā ar 2017.gada 14.novembra Valsts nekustamā īpašuma pārvaldīšanas līgumu Nr. NĪ/7/201, 78/39/2017-P, kas noslēgts starp Vides aizsardzības un reģionālās attīstības ministriju un Dabas aizsardzības pārvaldi un ar kuru Vides aizsardzības un reģionālās attīstības ministrijas īpašumā esošais nekustamais īpašums “Pils sala”, Jelgavā nodots Dabas aizsardzības pārvaldes pārvaldījumā.

Saskaņā ar likuma “Par pašvaldībām” 14.panta pirmās daļas 2.punktu, 21.panta pirmās daļas 17.punktu, Civillikuma 1129.1pantu,

**JELGAVAS PILSĒTAS DOME NOLEMJ:**

1. Iegūt apbūves tiesību uz zemes vienības “Pils sala”, Jelgavā ar kadastra apzīmējumu 09000120017 daļu 1,8834ha platībā atbilstoši Apbūves tiesību plānam (pielikumā) (turpmāk – Zemesgabals) nosakot, ka:
   1. uz Zemesgabala tiek būvēts piebraucamais ceļš dabas lieguma “Lielupes palienes pļavas” teritorijai, kā arī autostāvlaukums, informācijas stends, sabiedriskās tualetes, zirgu barības novietne, sporta un atpūtas laukumi un to funkcionēšanai nepieciešamās inženierbūves;
   2. apbūves tiesība uz Zemesgabalu tiek iegūta uz 30 gadiem no Apbūves tiesības līguma noslēgšanas dienas.
2. Maksāt Zemesgabala pārvaldniekam – Dabas aizsardzības pārvaldei, reģistrācijas Nr. 90009099027 – apbūves tiesības maksu par Zemesgabala lietošanu 1,5% no Zemesgabala kadastrālās vērtības gadā.
3. Pilnvarot Jelgavas pilsētas pašvaldības izpilddirektoru Jelgavas pilsētas domes vārdā parakstīt Apbūves tiesības līgumu.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 26.martā